Teklė Mačiulienė

Teklė Virpšaitė-Mačiulienė (g. 1938 m. rugsėjo 30 d. Trakų apskritis) – Lietuvos žurnalistė, redaktorė.

 Biografija 
1956 m. baigė Vievio vidurinę mokyklą. 1956–1961 m. Vilniaus universiteto Istorijos-filologijos fakultete studijavo žurnalistikos specialybę.Rūta Kanopkaitė. Žurnalistika – gyvenimo būdas // Šeimininkė, Nr. 39 (861), 2008-10-01

1961 m. pradėjo dirbti Kauno ir Jonavos tarprajoninio laikraščio „Socialistiniu keliu“ redakcijoje korespondente. 1962 m. reorganizavus šį leidinį į Kauno rajono laikraštį, kuris nuo tų metų ėmė vadintis „Komunizmo vėliava“ – laiškų skyriaus vedėja, redaktoriaus pavaduotoja, 1980–1987 m. – redaktorė.

Nuo 1987 m. rugsėjo mėn. dienraščio „Kauno tiesa“, 1992–2000 m. „Kauno diena“ vyriausioji redaktorė.Jūratė Kuzmickaitė. Apie sroves, rifus ir pergalingus vėjus // Kauno diena, 2005-11-26 2000–2002 m. Norvegijos koncerno „Orkla Media“ atstovė Lietuvoje, vėliau radijo laidos kaimui „Po antrųjų gaidžių“ vedėja. 2006–2016 m. laikraščio „Ūkininko patarėjas“ vyriausiojo redaktoriaus pavaduotoja.Kas yra kas: Lietuvos moterys. – Kaunas: Neolitas, 2007. – 281 psl.

Lietuvos žurnalistų sąjungos narė.

 Įvertinimas 
 1988 m. LTSR nusipelniusi žurnalistė 
 2007 m. Lietuvos žurnalistų sąjungos medalis „Už nuopelnus žurnalistikai“
 2009 m. II-o laipsnio Santakos garbės ženklas https://www.kaunas.lt/apie-kauna/miesto-apdovanojimai-ir-premijos/santakos-garbes-zenklai/

 Šaltiniai 

 Literatūra 
 Žurnalistai apie laiką ir save: prisiminimai, įspūdžiai, apmąstymai / sud. Vytautas Andrejaitis. – Kaunas: LŽS Kauno apskrities skyrius, 2008. – 251 p.: iliustr. – ISBN 978-9955-755-43-2
 Pašaukimas – žurnalistika: apybraiža / Juozas Kundrotas. – Kaunas: Arx Baltica, 2011. – 189 p.: iliustr. – ISBN 978-9955-39-111-1

Kategorija:Lietuvos redaktoriai
Kategorija:Lietuvos žurnalistai